Document ID: 32012R0947

REGULAMENTUL DE PUNERE ÎN APLICARE (UE) NR. 947/2012 AL COMISIEI
din 12 octombrie 2012
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), în special articolul 19 alineatul (6) și articolul 20,
întrucât:
(1)
În urma acceptării provizorii, în cadrul reuniunii intersesionale de la Washington din iunie 2012, participanții la Procesul Kimberley au aprobat, prin procedură scrisă, adăugarea Camerunului pe lista participanților la Procesul Kimberley. Această aprobare a fost confirmată printr-un aviz al președintelui Procesului Kimberley la 14 august 2012.
(2)
În temeiul Tratatului de la Lisabona, intrat în vigoare la 1 decembrie 2009, Uniunea Europeană a înlocuit Comunitatea Europeană și i-a succedat acesteia. Pentru a îmbunătăți funcționalitatea certificatului definit la articolul 2 litera (g) din Regulamentul (CE) nr. 2368/2002, este necesar ca anumite caracteristici enunțate în anexa IV la regulamentul respectiv să fie modificate în consecință. Cu toate acestea, este necesar să se acorde autorităților competente ale Uniunii un interval de timp realist pentru adaptarea la această schimbare, luându-se în considerare timpul necesar pentru a asigura disponibilitatea noului certificat.
(3)
În plus, adresa punctului de contact al Uniunii Europene și cea a punctului de contact al Elveției menționate în anexa II, lista autorităților competente din statele membre menționată în anexa III și lista organizațiilor din industria diamantelor menționată în anexa V trebuie actualizate.
(4)
Anexele II, III, IV și V la Regulamentul (CE) nr. 2368/2002 trebuie modificate în consecință.
(5)
Măsurile prevăzute în prezentul regulament sunt conforme cu avizul comitetului la care se face referire la articolul 22 din Regulamentul nr. 2368/2002,
ADOPTĂ PREZENTUL REGULAMENT:
Articolul 1
Regulamentul (CE) nr. 2368/2002 se modifică după cum urmează:
(1)
Anexa II se înlocuiește cu textul din anexa I la prezentul regulament.
(2)
Anexa III se înlocuiește cu textul din anexa II la prezentul regulament.
(3)
Anexa IV se înlocuiește cu textul din anexa III la prezentul regulament.
(4)
Anexa V se înlocuiește cu textul din anexa IV la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Cu toate acestea, articolul 1 punctul 3 se aplică de la 1 ianuarie 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 octombrie 2012.

Labels: 3
14
18